**Llythyr templed i'w anfon at asiantaethau cyflogaeth yn eich ardal chi**

[rhowch eich enw a'ch swydd yn NASUWT]

[Llinell 1 y cyfeiriad]

[Llinell 2 y cyfeiriad]

[Cod post]

[rhowch enw'r derbynnydd]

[Llinell 1 y cyfeiriad]

[Llinell 2 y cyfeiriad]

[Cod post]

[Dyddiad]

**[Dylech addasu a diwygio'r llythyr hwn i gyfateb â'r amgylchiadau penodol yn eich Cymdeithas Leol/rhanbarth chi.]**

**Cyflogau ac amodau gwaith athrawon cyflenwi**

Annwyl [rhowch enw'r derbynnydd]

Mae'n siŵr y byddwch chi'n cytuno bod athrawon cyflenwi'n weithwyr proffesiynol ymroddedig sy'n adnodd gwerthfawr i ysgolion. Felly, mae athrawon cyflenwi'n gwneud cyfraniad hanfodol i sicrhau safonau addysgol uchel i bob plentyn a pherson ifanc.

Er, wrth gwrs, bod gan asiantaethau cyflenwi unigol y rhyddid i osod eu cyfraddau tâl eu hunain, mae'r athrawon cyflenwi ymysg aelodau NASUWT yn dweud wrthym fod yr anghysondeb rhwng y cyfraddau tâl a gynigir gan asiantaethau cyflenwi a chyflogau athrawon eraill yn golygu nad yw llawer ohonynt wedi gweld cynnydd sylweddol yn eu cyflog ers 2014.

Mae'r rhan fwyaf o athrawon cyflenwi'n dweud eu bod yn derbyn tâl sydd rhwng £100 a £149 y dydd, ond y gyfradd ddyddiol gyfartalog i athro dosbarth a gyflogir gan ysgol yw £215.79.

Yn wir, os oeddent wedi eu cyflogi am bob un o'r 194 o ddiwrnodau ym mlwyddyn academaidd 2021/22, gallai llawer mwy na dwy ran o bump (44%) o'r athrawon cyflenwi ddisgwyl ennill cyflog oedd yn is na, neu'n gyfwerth â, symiau rhwng £9,894 a £23,086 ar gyfer blwyddyn academaidd 2021/22. Byddai cyfraddau tâl o'r fath yn golygu bod athrawon cyflenwi'n ennill rhwng £17,598 a £4,405 yn is na phwynt cyflog M2 ar y raddfa gyflog gynghorol ar hyn o bryd, fel y disgrifiwyd i athrawon yng Nghymru ar gyfer 2021/22.

Cyflwynwyd fframwaith i athrawon cyflenwi o dan y Gwasanaeth Caffael Cenedlaethol, sy'n addo isafswm lefel cyflog cyfwerth â phwynt cyflog M2 i athrawon cyflenwi sy'n gwneud cyfnod o waith i asiantaethau sydd wedi eu cofrestru â'r Gwasanaeth Caffael Cenedlaethol. Fodd bynnag, dywedodd ychydig yn llai na chwarter (24%) yr athrawon cyflenwi nad oeddent wedi derbyn tâl cyfwerth.

Mae hyn yn dangos bod y ddibyniaeth gynyddol ar weithwyr asiantaeth wedi arwain at ostyngiad yng nghyflogau ac amodau gwaith athrawon cyflenwi. Mae cyfraddau tâl athrawon cyflenwi wedi parhau yr un fath i'r mwyafrif llethol o athrawon cyflenwi, ac wedi eu herydu gan chwyddiant.

Cafodd y sefyllfa hon ei gwaethygu gan yr argyfwng costau byw a'r lefelau chwyddiant, sydd ar eu lefel uchaf ers bron i 30 o flynyddoedd.

Byddai'r Undeb yn gobeithio bod [rhowch enw'r asiantaeth yma] yn rhannu'r un dyhead i sicrhau a chynnal addysg o safon uchel drwy dalu cyflogau i athrawon cyflenwi ar lefelau sy'n gyfatebol â'r profiad a'r arbenigedd sydd ganddynt, a thrin athrawon cyflenwi gyda'r parch y maen nhw'n ei haeddu.

Gyda hyn mewn golwg, mae NASUWT yn gofyn i [rhowch enw'r asiantaeth yma] gadarnhau'r canlynol:

• y bydd yn talu athrawon cyflenwi sy'n gweithio i'r asiantaeth ar sail cyfradd ddyddiol sy'n gyfatebol â'r lefel o brofiad ac arbenigedd sydd ganddynt ac â chyflogau athrawon mewn swyddi parhaol;

• y bydd yn gweithio i sicrhau ei bod yn caffael ei holl athrawon cyflenwi drwy fframwaith y Gwasanaeth Caffael Cenedlaethol;

• y bydd yn gostwng lefel y ‘ffioedd canfod’ y mae'n ei godi ar ysgolion sydd am hurio athrawon cyflenwi;

• y bydd yr holl ffioedd a'r didyniadau y gall yr asiantaeth eu codi'n gyfreithlon yn rhai sydd yn rhesymol ac yn gymesur;

• y bydd yn ceisio darparu datblygiad proffesiynol parhaus (DPP) yn rhad ac am ddim i'w holl athrawon cyflenwi, gan gynnwys cysylltu ag ysgolion yn yr ardal i ganiatáu i athrawon cyflenwi gael mynediad i DPP yn yr ysgol pan fyddant ar benodiad yno (boed hynny'n dymor byr neu hirdymor);

• y bydd yn mabwysiadu polisïau a gweithdrefnau priodol ar gyfer ymdrin ag athrawon cyflenwi, gan gynnwys parchu'r hawl i gael cynrychiolydd undeb llafur gydag ef/hi; ac

• y bydd yn ceisio cynnig gwell darpariaeth bensiwn i'w hathrawon cyflenwi.

[Mae modd i chi roi unrhyw beth arall yma, megis materion sy'n berthnasol i athrawon cyflenwi yn yr ardal leol/rhanbarth.]

Edrychaf ymlaen at glywed gennych.

Yr eiddoch yn gywir,

[rhowch eich enw]